kardosdrur/scandi-wiki huggingface dataset:
Merkava

Merkava (: stridsvogn) er en israelsk udviklet og bygget kampvogn. Den findes i 4 generationer; Merkava MK (mark) I til IV. Det er den mest moderne kampvognstype israel råder over og ca. en tredjedel af den israelske hærs kampvogne er af typen Merkava. P.t. (2008) har Israel 580 stk Merkava I og II, som er i reserven, 750 Merkava III, som er aktive og 220 Merkava IV som ligeledes er aktive.
Merkava I og II har en 105 mm kanon som hovedvåben, Merkava III og IV har en 120 mm kanon som hovedbevæbning. 
Der er lagt stor vægt på beskyttelse af besætningen i den og hurtig reparation under kampforhold.
Den har nogle for kampvogne specielle træk:
 Motoren er sat foran på køretøjet. Dette øger dette beskyttelsen, da et eventuelt frontalt skud først skal igennem den.
 Tårnet er pga. motorens placering tættere på bagenden
 Der er døre bagi den, da motoren befinder sig foran. Dette er fordelagtigt, hvis besætningen skal forlade kampvognen. Der kan også være ekstra personel i et rum bagi, så den kan bruges som PMV eller fremskudt KSN (kommandostation)
 På grund af dørene og den ekstra plads bagi kan den bruges som "tankbulance" med to bårer, livreddende udstyr og "medic team".
 Den er udstyret med en 60 mm morter.
 Den har en speciel undervogn med Horstmann-affjedring, der gør at terræn ikke påvirker dens hastighed så meget.
 Den ses ofte med et 12,7 mm TMG (tungt maskingevær) monteret som et koaksialt maskingevær over kanonen. Det er fordelagtigt i bykamp, hvor en granat vil risikere at gøre større skade mod civile og kan bruges mod  letpansrede eller upansrede mål, f.eks. technicals.

Udover disse punkter er Merkava meget lav i forhold til sin klasse.
Den er i høj grad tilpasset kamp i bymiljø i Mellemøsten. Bemærk på billederne af Merkava IIId og IV, at der hænger kæder ned fra bagenden af tårnet: Det er for at forhindre panserværnsvåben i at flyve ind mellem tårn og undervogn, de vil i stedet detonere på kæderne. På billedet af Merkava IV ser man, hvor vinklet tårnpanser og frontpanser er: Det er svært for projektiler at få bid i det og vinklingen gør at et projektil skal trænge gennem mere materiale for at komme igennem. 

Dens hastighed på vej er dog ikke så høj som mange andre moderne kampvogne, men dette er knap så vigtigt i dét miljø, den indsættes i. Merkava kampvognen viser at man ikke uden videre kan kalde en bestemt kampvogn for verdens bedste, da man må regne faktorer som bl.a. kampmiljø og hærens doktrin med. 

Merkava 4
 General Dynamics V-12 1.500 hk dieselmotor.
 Rheinmetall 120mm glatløbet kanon.
 Elbit ildledelsescomputer.
 Elta sensorpakke.
 TROPHY aktiv beskyttelse (beskyder automatisk panserværnsvåben).

Kampvogne
Israels militær
Våben fra Israel
En mand steg af toget

En mand steg af toget er en amerikansk film fra 1955, instrueret af John Sturges. Hovedrollerne udføres af Spencer Tracy og Robert Ryan. Af birolleindehavere kan nævnes Anne Francis, Dean Jagger, Walter Brennan, Lee Marvin og Ernest Borgnine. Filmen indeholder både elementer fra en typisk Western og fra film noir.

Filmen bygger på en novelle "Bad Time at Honda", forfattet af Howard Breslin. Den oprindelige historie blev udgivet af The American Magazine i januar 1947.

Handling 
Filmen handler om en mystisk fremmed, som ankommer til en lille by, Black Rock, i ørkenen i det sydvestlige USA, søgende efter en bestemt person. Alle har tilsyneladende noget at skjule, hvilket medfører flere voldelige episoder, inden tingene falder på plads.

Galleri

Referencer

Eksterne henvisninger 
 

Dramafilm fra USA
Amerikanske film fra 1955
Veksø

Veksø ligger i Nordsjælland og er en by med  beliggende i Egedal Kommune i Region Hovedstaden. Byen ligger mellem Ballerup og Frederikssund. I byen findes Veksø Kirke, Veksø Skole med klassetrin fra 0. til 6. klasse, et pizzeria og to supermarkeder. Fra Veksø Station kører S-tog mod København og Frederikssund.

Historiske fund

Hjelmene 
I sensommeren 1942 blev Veksøhjelmene, to hornede bronzehjelme fra den tidlige bronzealder, fundet af tørvegravere i Brøns Mose i Veksø. Hjelmene er udstillet på Nationalmuseet.

Gravhøje 
Der findes tre fredede gravhøje omkring Veksø. Skelhøj ligger sydvest for byen, hvor man i 1974 fandt potteskår fra 2000 år f.Kr. nær højen, formodentlig fra en boplads. Hulhøj findes på vej mod Stenløse på venstre hånd. Den tredje gravhøj ligger nord for byen ved vandtårnet.

Traditioner 
Veksø er en traditionsrig by hvor der årligt afholdes fastelavnsoptog med udsmykkede vogne og tøndeslagning fra hest. En tradition der kan dateres tilbage til 1910.

Medieomtale 
I marts 2014 sendte Radio24syv en radiodokumentar om Kvindeegen i Veksø. Programmet tager lytteren med på en tur rundt i byen.
I marts 2023 blev historien om ruinen i Veksø fortalt i podcasten Din lokale nysgerrighed.

Eksterne henvisninger 

 Veksø Idrætsforening
 Egedal Kommune

Kilder
Karl Sverkersson af Sverige

Karl Sverkersson (død 12. april 1167 på Visingsö) blev østgøternes konge senest 1158 og svensk konge fra 1161 til sin død.

Karl var søn af Sverker den ældre og norske Ulvhild Håkonsdatter. I 1163 giftede han sig med Kristina Stigsdatter Hvide, datter af den skånske stormand Stig Hvide (eller Stig Tokesson Hvitaled) og Margareta af Danmark. De fik ét barn (som vi kender til), Sverker Karlsson den yngre.

Som søn af den myrdede kong Sverker den Ældre blev Karl sandsynligvis konge i Gøtaland umiddelbart efter dennes død i 1156. Efter at han i 1161 fik kong Magnus Henriksson, som blev betragtet som en dansk tronraner, besejret og dræbt i slaget ved Örebro, blev Karl valgt til konge af hele Sverige.

Under Karl Sverkerssons styre fik Sverige i 1164 sin første ærkebiskop, da Alvastramunken Stefan tiltrådte embedet i Uppsala. Et bevaret pavebrev på en forespørgsel fra kong Ulf Jarl og de svenske biskopper bekræfter dette. Alvastra kloster var blevet grundlagt af kong Karls forældre, og selv gav han også Vreta kloster og Nydalen kloster økonomisk støtte.

År 1164 skal svenskerne i henhold til russiske krøniker have foretaget et mislykket hærtogt mod Rusland, muligvis gennem Finland. 

I foråret 1167 blev Karl Sverkersson overfaldet og dræbt på Visingsö (en ø i søen Vättern) af kong Erik den Helliges søn Knut Eriksson, som så overtog kongemagten. Karl Sverkersson blev gravlagt på Alvastra kloster.

Karl Sverkerssons segl, som viser kongen siddende på sin trone, er det ældste svenske kongesegl som er bevaret. Under hans styre blev også det ældste, bevarede skrevne dokument i Sverige udfærdiget af førnævnte ærkebiskop Stefan.

Regenter fra Sverige
Tjek fødselsår
Myrdede regenter
Fyrster fra middelalderen
Svenskere i 1100-tallet
Nick Lachey

Nicholas Scott Lachey (født 9. november 1973 i Harlan, Kentucky) er en amerikansk sanger. Han hittede i Danmark med singlen "What's Left of Me".

Inden han híttede som solo sanger var han medlem af boybandet 98 degrees.

Eksterne henvisninger 

 Officiel hjemmeside  (engelsk)

Sangere fra USA
Personer fra Kentucky
Majbølle Kirke

Majbølle Kirke blev opført af munkesten i anden halvdel af 1200-tallet og er indviet til Sankt Anna, Jomfru Marias moder.

I 1400-tallet sprang en kilde på kirkegården, hvilket gav anledning til valfart og senere en hektisk byggeaktivitet, der formentlig blev finansieret af de derfra kommende indtægter. Fra dette tidspunkt stammer:
 Det brede kirketårn med en fornem, seks meter høj klokkestol til tre klokker.
 Det store Anna-kapel på kirkens sydside med en sengotisk facade. Det var formentlig oprindeligt et selvstændigt kapel, indviet til Sankt Anna.
 Kirkens kalkmalerier, som er overkalket, men som kendes fra akvareller, der er tegnet, da de var afdækket ved en restaurering i 1876. De tilskrives Ermelundemesteren.

Den største af kirkens oprindelige klokker er bevaret og hænger endnu i tårnet og har indskriften: Hellige Anna, bed for os, 1474. De to mindre klokker forsvandt i forbindelse med klokkeskatten i 1528.

Lige syd for kirkegården gravede man i 1700-tallet en bybrønd. Sandsynligvis ramte man derved den kilde, som havde sprunget så længe, hvilket medførte, at den tørrede ud.

Referencer

Eksterne kilder og henvisninger 

 De overmalede kalkmalerier i kirken 
 Hjemmeside om Danmarks middelalderlige kirker og kalkmalerier
 Majbølle Kirke hos KortTilKirken.dk
 Majbølle Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Kita

Kita kan referere til:

Personer 
 Kita (efternavn)
 Kita, kunstnernavn for Sampsa Astala, et medlem af det finske band Lordi

Organisationer 
 Malaysian People's Welfare Party (Malay: Parti Kesejahteraan Insan Tanah Air (KITA)), et politisk parti fra Malaysia
 Korea International Trade Association

Geografi 
 Kita (Mali), en by i Mali
 Kita (Łódź Voivodeship), en by i det centrale Polen
 En af Maug-øerne

Steder i Japan 

 Kita-ku (北区), betyder det nordlige bydistrikt og navnet benyttes i flere japanske byer:
 Kita, Hamamatsu
 Kita (Kobe)
 Kita, Kumamoto
 Kita, Kyoto
 Kita, Nagoya
 Kita, Niigata
 Kita, Okayama
 Kita, Osaka
 Kita, Saitama
 Kita, Sakai
 Kita, Sapporo
 Kita, Tokyo - Kita-ku i Tokyo
 Kita, Hokkaido (北村) en landsby i Hokkaido
 Kita er en lokal termilogi for handelsdistriktet i Osaka (en del af, men ikke det samme som Kita-ku).
 Flere distrikter (en anden type distrikt) kaldes for Kita-gun:
 Kita-distriktet, Ehime Kita-gun, Ehime (喜多郡)
 Kita-distriktet, Kagawa Kita-gun, Kagawa] (木田郡)
 Kita Station (喜多駅) en jernbanestation i Miyazu, Kyoto
16 (tal)

16 (seksten) er:
 Det naturlige tal efter 15, derefter følger 17.
 Et heltal.
 Et lige tal.
 Et kvadrattal (42).
 Et sammensat tal.
 Et defektivt tal.
 Grundtallet i det hexadecimale talsystem.

Matematik 
Det er det eneste tal som har den egenskab, at 24= 16 men det samme gør sig også gældende ved 42 som også giver 16. Se potens

Kemi 
Grundstoffet svovl (S) har atomnummeret 16.

Andet 
 En af de gennemgående, tematiske Lost-tal (4 8 15 16 23 42).
 Før kronens indførelse i 1875 gik der 16 skilling på en mark.

Bestemte tal
Dansk Faldskærms Union

Dansk Faldskærms Union (DFU) er en forening, hvis formål er at fremme faldsskærmssporten i Danmark.

Eksterne henvisninger 
 Dansk Faldskærms Unions officielle hjemmeside

Faldskærms Union
Faldskærmsudspring
19 (tal)

19 (nitten) er et tal, der kommer efter 18 og før 20.
I talsystemer med et grundtal større end 19, repræsenteres tallet 19 ofte med bogstavet I (10 er A, 11 B osv.)

I matematik 
 19 er det 8. primtal, og firling med 11, 13 og 17.

Andet 
 Kalium har atomnummer 19.
 Det berømte Rockefeller Center i New York består af 19 bygninger.

Bestemte tal
Primtal
21 (tal)

21 er et ulige heltal og det naturlige tal, som kommer efter 20 og efterfølges af 22.

I matematik 
Enogtyve er et sammensat tal med divisorerne 1, 3 og 7.

Enogtyve er det sjette trekanttal.

Enogtyve er et Harshad tal

Enogtyve er det ottende Fibonaccital, efter 13 og før 34.

Andet 
 I Blackjack vinder man, hvis summen af éns kort er 21.
 Grundstoffet scandium har atomnummer 21.

Bestemte tal
Faldskærmsudspring

Faldskærmsudspring er en ekstremsport, hvor der konkurreres i f.eks. landingspræcision og stil. Sporten udøves ikke kun på konkurrenceplan, men tiltrækker også en del engangsspringere, der ønsker at opleve suset fra det frie fald.

Konkurrencediscipliner 

Der findes en række discipliner, som der afholdes verdensmesterskaber i. Reglerne bestemmes af det internationale faldskærmsforbund (IPC) under det internationale luftsportsforbund (FAI).

 Formationsspring (4- eller 8-mands-hold plus kameraspringer) Fritfalds-disciplin

Her vandt Danmark bronze medaljer til VM i 1993 (Jørgen Fedelius, Søren Brandborg, Steen Chemnitz og Morten Najbjerg) og i 1995 (Steen Chemnitz, Morten Najbjerg, Jørgen Hansen og Nikolaj Sode, kameraspringer Flemming Nøddegaard )

Verdensrekorder. Ud over rekorder sat ved mesterskaber, sættes der rekorder i største formation af springere i frit fald. Danmarksrekorden fra 2015 er på 59 personer (organiseret af Kate Cooper-Jensen). Verdensrekorden (feb. 2006) er på 400 personer, sat i Thailand (organiseret af B.J.Worth). Danske deltagere i 400-rekorden: Pernille Herold, Helle Eriksen, Meggie Højrup Nøddegaard, Søren Nielsen, Carsten P. Jensen, Morten Petersen, Kenneth Gajda og Flemming Nøddegaard.

 Freestyle. (2-mands-hold) Fritfalds-disciplin

Her var Danmark verdensmester i 2001-2005 med holdet FunkFlyz (Nils Predstrup og Martin Kristensen)

 Stil (individuel disciplin) Fritfalds-disciplin

 Præcision (individuel- og hold-disciplin). Udøves i åben skærm

 Kalotformationsspring (hold-disciplin). Udøves i åben skærm

 Skærmflyvning (individuel disciplin). Udøves i åben skærm

Faldskærmsudspring som hobby/underholdning 

I Danmark springer man under opsyn af en instruktør enten uddannet via. f.eks. Dansk Faldskærms Union,  Dropzone Denmark eller SkydiveX. Disse tre enheder er de eneste godkendte i Danmark til at måtte udføre faldskærmsspring og uddanne faldskærmsspringere. 

Personer der ønsker at opleve et enkelt spring, kan enten springe:
 Solospring(staticline), hvor skærmen udløses automatisk efter afspring fra flyveren. Men man flyver selv ned og lander. 
 Tandemspring, hvor to personer benytter samme skærm (en tandeminstruktør og en passager). Tandeminstruktøren træffer alle beslutninger. Efter deres første spring kan man vælge at uddanne sig til faldskærmsspringer via. et AFF kursus: 
 Accelereret Frit Fald (AFF), et uddannelsesforløb hvor man fra første spring har ca. 40-50 sekunders fritfald, assisteret af to instruktører. Denne uddannelse bruges af de fleste, der ønsker at gå videre med faldskærmssporten som fritidsinteresse eller som sportsgren.

Noter

Eksterne henvisninger 

 Dansk Faldskærms Union

Se også 
Flare

Hobby
 
Ekstremsport
Pigespejdernes Fællesråd

Pigespejdernes Fællesråd er en paraplyorganisation for pigespejdere i Danmark. Pigespejdernes fællesråd repræsenterer danske pigespejdere i versdenspigespejderorganisationen WAGGGS. H.K.H. Prinsesse Benedikte er formand for Pigespejdernes fællesråd.

Medlemsorganisationer

Fuldt medlemskab
 Danske Baptisters Spejderkorps
 De grønne pigespejdere
 Det Danske Spejderkorps
 Kalaallit Nunaanni Spejderit Kattufiat

Observatører 
 Dansk Spejderkorps Sydslesvig
 Føroya Skótaráð
 Metodistkirkens spejdere i Danmark

Spejder
Primærrute 12

Primærrute 12 er en hovedvej, der går fra Esbjerg op gennem Vestjylland og Midtjylland til Viborg.

Primærrute 12 går fra Sekundærrute 463 ved Tarp nord for Esbjerg forbi Varde til Ølgod, Sønder Felding, Kibæk, syd og øst om Herning, forbi Sunds og Karup, hvor den slutter ved mødet med Primærrute 13 syd for Viborg.

Rute 12 har en længde på ca. 127 km.

Kilder 

12
Transport i Esbjerg
Fjelde Kirke

Fjelde Kirke er i romansk stil, hvis tårn er en tilbygning fra 1500-tallet. Døbefonten er fra ca. 1575, mens prædikestolen er fra ca. 1610.

Kirkens altertavle er en katekismustavle, da den ikke har billede, men er en tavle med bibelcitater.

Eksterne kilder og henvisninger 

 Byggeår for kirker 
 Fjelde Kirke  hos nordenskirker.dk
 Fjelde Kirke  hos KortTilKirken.dk
 Fjelde Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Ronny Lerche

Ronny Lerche (23. juli 1968 – 19. juni 1999) var en professionel dansk cykelrytter på kontrakt hos danske Team Chicky World. 

I 1995 blev Ronny Lerche dansk mester i 4000 meter holdforfølgelsesløb sammen med Michael Sandstød, Frederik Bertelsen, Michael Steen Nielsen og Lars Otto Olsen. Han gentog bedriften to år senere med Michael Sandstød, Kim Malling Kjær og Camillo Gravesen. I 1997 vandt han sammen med Mads Bugge Andersen det franske parløb 4 Jours de Lyon.

Ronny Lerche døde 19. juni 1999 på vej hjem fra et cykelløb nær Herning, da hans bil kolliderede med en modkørende lastbil. Ulykken skete i det nordlige Brande.

Referencer

Eksterne henvisninger 
 

Mandlige cykelryttere fra Danmark
Hilary Duff

Hilary Erhard Duff (født 28. september 1987 i Houston, Texas, USA) er en amerikansk skuespiller og popsanger. Hun begyndte sin karriere i tv-serien Lizzie McGuire, der i 2003 blev filmatiseret som The Lizzie McGuire Movie.

Hun sang duet med sin søster, Haylie Duff til filmen A Cinderella Story, hvor Hilary også spillede en af hovedrollerne. 

Hilary har været sammen med Joel Madden fra rockbandet Good Charlotte, men de slog op i slutningen af 2006.
Hilary har også været kærester med Aaron Carter, lillebror af Nick Carter fra Backstreet Boys. Var gift med Mike Comrie fra NHL-holdet Ottawa Senators frem til 2014.

Tidligere liv 

Hilary Erhard Duff blev født den 28. september 1987 i Houston , Texas .  Hun voksede op mellem Houston og San Antonio med sin far Robert Erhard Duff, hendes mor Susan Colleen (født Cobb), og hendes storesøster Haylie, som også er skuespiller og sanger.  

Fra en ung alder, tog Duff og hendes ældre søster, opmuntret af deres mor, timer i skuespil, sang og ballet.  Begge piger vandt roller i lokale teater produktioner og sammen, i alderen seks og otte, spillede de med Nøddeknækkeren i San Antonio. 

Grundet den stigende interesse om at forfølge show business, flyttede søstrene og deres mor til Californien i 1993, mens deres far opholdte sig i Houston for at tage sig af hans virksomhed.  Søstrene gik til audition i flere år og fik roller i flere tv-reklamer .  På grund af hendes skuespillerkarriere, fik Duff hjemmeundervisning fra en alder af otte.

Filmografi

Albums 

 2003: Metamorphosis
 2004: Hilary Duff
 2005: Most Wanted
 2007: Dignity
 2008: Best Of
2015: Breathe in. Breathe out.

Other Albums 
 2002: Santa Claus Lane
 2006: 4-ever Hilary Duff (Italien release)

Singler 
Fra Metamorphosis
 2003: Why not
 2003: So yesterday
 2004: Come clean
 2004: Little voice (Only Canada& Australia, Live-Video)

Fra Hilary Duff
 2004: Our lips are sealed med Haylie Duff
 2004: Fly
 2005: Someone's watching over me

Fra Most Wanted
 2005: Wake up
 2005: Beat of my heart

Fra Dignity
 2006: Play with fire
 2007: With love
 2007: Stranger

Fra Best Of
 2008: Reach out

Andre sange 

 2002: Circle of life
 2002: The siamese cat song med Haylie Duff
 2002: I can't wait
 2002: The tiki, tiki, tiki room
 2003: What dreams are made of
 2004: Crash world
 2004: Now you know

Kilder

Eksterne henvisninger 

 
 
 

Skuespillere fra Texas 
Sangere fra USA
Personer fra Houston
Triskele

En triskele (gr. τρι-σκελής tri-skelḗs "tre-benet") er et symbol, som består af tre symmetrisk bøjede ben eller stiliserede former som tre spiraler, γ-formede arme eller lignende, der udgår fra et centralt punkt.

Varianter, hvor der bruges ben, regnes ofte som ktoniske symboler, dvs. symboler for underjordiske kræfter, medens varianter med spiraler gerne regnes for solsymboler. Sidstnævnte type er også blevet brugt i kristen kontekst i middelalderen; nemlig som symbol på treenigheden, særligt i keltiske kulturer, hvor symbolet egtl. går tilbage til førkristen tid. Figuren med de tre ben ses bl.a. på græske mønter og vaser. Den trebenede figur findes også i mange våbenskjold, medens en version, der består af tre hageformede streger, ofte findes i bogmærker.

Den mest kendte brug af en triskele er i Isle of Mans flag og som symbol for Sicilien og Bretagne.

I moderne tid bruges triskeler også i symboler af nynazistiske og racistiske grupperinger, af visse BDSM-grupper og af enkelte grupper inden for asatro og wicca.

Eksterne henvisninger 

 

Keltere
Symboler
Isle of Man
Sandby Kirke (Lolland)

Sandby Kirke ligger på det nordvestlige Lolland. Administrativt ligger den i Lolland Vestre Provsti i Lolland Kommune. Indtil kommunalreformen i 2007 lå den i Ravnsborg Kommune, Storstrøms Amt og Lolland Nørre Provsti.

Eksterne henvisninger 

 Sandby Kirke på KortTilKirken.dk
 Sandby Kirke hos danmarkskirker.natmus.dk (Danmarks Kirker, Nationalmuseet)

Kirker i Lolland Kommune
Kirker i Lolland-Falsters Stift
Kirker i Maribo Amt
Sakskøbing Kirke

Sakskøbing Kirke er en kirke i Sakskøbing på det nordlige Lolland. Den er opført helt i tegl med apsis, kor og skib i senromansk stil, mens kirketårnet er i sengotisk stil.

Kirken ligger mellem Maribovej og byens torv tæt ved Hotel Saxkjøbing.

Eksterne kilder og henvisninger 
 Sakskøbing Sogn på www.sogn.dk 
 Sakskøbing Kirke hos KortTilKirken.dk
 Sakskøbing Kirke hos danmarkskirker.natmus.dk (Danmarks Kirker, Nationalmuseet)
 Oplysninger om orglet på Organ index (Wiki, tysk)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Kirke
Slemminge Kirke

Slemminge Kirke er opført af munkesten i munkeforbandt. Kor og kirkeskib er i romansk stil, mens kirketårnet er fra sengotisk tid.

Eksterne kilder og henvisninger 

 Slemminge Sogn på www.sogn.dk 
 Slemminge Kirke  hos nordenskirker.dk
 Slemminge Kirke hos KortTilKirken.dk
 Slemminge Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Magnus Henriksson

Magnus Henriksson eller Magnus Henriksøn, tidligst nævnt i kilderne 1148, død 1161, var en dansk adelsmand og konge i Sverige i knap et år, 1160-1161. 

Magnus var søn af den danske prins Henrik Skadelår og svenske Ingrid Ragnvaldsdatter, som tilhørte Stenkilsslægten. Magnus blev den sidste fra Stenkilsslægten på den svenske trone, men han blev også af eftertiden betragtet som en tronraner.

Magnus var gift med sin stedsøster Brigida Haraldsdatter, en frilledatter af den norske kong Harald Gille, som også var Magnus' stedfar. Brigidas mor kan have været Tora Gudmundsdatter, der var mor til kong Sigurd Mund. 

Ægteskabet med Magnus Henriksson var Brigidas andet. Ifølge Morkinskinna og Heimskringla var hun først gift med Inge Halstensson (Inge den yngre); men det er kronologisk umuligt, idet Inge senest døde omkring 1130, og Brigida var ung nok til at få syv børn efter 1161. Derimod kan det muligvis være korrekt, at hun havde været gift med den svenske jarl Karl Sunesson, der blev bekæmpet af hendes halvbror Inge Krogrygs tilhængere. Efter Magnus Henrikssons død blev hun gift med den mægtige Birger jarl. De fik fire sønner og tre døtre, og deres datter Ingegjerd blev senere gift med den svenske konge Sverker 2. I 1174 opsøgte den norske tronkræver, birkebeineren Øystein Møyla, Birger jarl og Brigida i Östergötland, fordi han som påstået søn af Harald Gilles søn, kong Øystein Haraldsson, regnede Brigida som sin faster. Dertil var hans far Øystein en lokal helgen i Sverige under navnet "Sankt Östen konung". Øystein Møyla fik da også nogle mænd og en pæn sum penge af Birger jarl for at tage kampen op mod  kong Magnus Erlingsson i Norge. Brigida er gravlagt i Riseberga Kloster.

Magnus Henriksson er en af dem, som betragtes som ansvarlig for mordet på kong Erik den Hellige, og muligvis også mordet på Sverker 1. Hvis det var tilfældet, var det en bevidst handling for selv at tage tronen.

Han blev selv dræbt i slaget ved Örebro i 1161 af den rivaliserende konge Karl Sverkerssons mænd, og Karl Sverkersson overtog da selv tronen.

Magnus blev gravlagt i Vreta kloster.

Anetavle

Noter

Øvrige henvisninger 
 Magnus Henriksøn i: Salmonsens Konversations Leksikon, Anden Udgave, Bind XVI (1924), s. 408

Tjek fødselsår
Regenter fra Sverige
Svenskere i 1100-tallet
Kongelige fra Danmark
Danskere i 1100-tallet
Skandinaver fra middelalderen